এম এ সাত্তার মণ্ডল

এম এ সাত্তার মণ্ডল একজন বাংলাদেশী কৃষি অর্থনীতিবিদ। তিনি বাংলাদেশ কৃষি বিশ্ববিদ্যালয়ের (বাকৃবি) ২১তম উপাচার্য এবং বিশ্ববিদ্যালয়টির প্রথম ইমেরিটাস অধ্যাপক। গবেষণায় অবদান রাখার জন্য ২০২২ সালে তিনি একুশে পদক লাভ করেন। তিনি ফরিদপুর জেলার নগরকান্দা উপজেলার তালমা ইউনিয়নের বারুইডাঙ্গী গ্রামে জন্মগ্রহন করেন এবং বর্তমানে বাকৃবির এমিরিটাস প্রফেসর পদের পাশাপাশি নিজ গ্রামের একটি স্কুল 'কৃষ্নারডাঙ্গী বিদ্যালয়ে' খন্ডকালীন সেচ্ছায় শিক্ষকতা করছেন।

 শিক্ষাজীবন 
বাংলাদেশ কৃষি বিশ্ববিদ্যালয়ের কৃষি অর্থনীতি ও গ্রামীণ সমাজবিজ্ঞান অনুষদ থেকে সাত্তার মণ্ডল স্নাতক ও স্নাতকোত্তর ডিগ্রি লাভ করেন। তিনি লন্ডন বিশ্ববিদ্যালয় থেকে কৃষি অর্থনীতিতে পিএইচডি ডিগ্রি অর্জন করেন এবং অক্সফোর্ড বিশ্ববিদ্যালয় থেকে পোস্ট ডক্টরাল গবেষণা সম্পন্ন করেন।

 কর্মজীবন 
সাত্তার মণ্ডল বাংলাদেশ কৃষি বিশ্ববিদ্যালয়ের কৃষি অর্থনীতি বিভাগে দীর্ঘকাল অধ্যাপনা করেন। কর্মজীবনে তিনি বাকৃবির সিন্ডিকেট সদস্য, কৃষি অর্থনীতি ও গ্রামীণ সমাজবিজ্ঞান অনুষদের ডিন, বিভাগীয় প্রধান এবং বাংলাদেশ সরকারের পরিকল্পনা কমিশনের সদস্যসহ বিভিন্ন গুরুত্বপূর্ণ দায়িত্ব পালন করেন।

এম এ সাত্তার মণ্ডল বাংলাদেশ কৃষি বিশ্ববিদ্যালয়ের ২১তম উপাচার্য হিসেবে দায়িত্ব পালন করেন। তিনি বিশ্ববিদ্যালয়টির প্রথম ইমেরিটাস অধ্যাপক।

 গবেষণাকর্ম 
সাত্তার মণ্ডল উল্লেখযোগ্য সংখ্যক গ্রন্থ ও গবেষণামূলক প্রবন্ধের রচয়িতা। তিনি বাংলাদেশ জার্নাল অব এগ্রিকালচারাল ইকোনোমিক্স-এর সম্পাদক হিসেবেও দায়িত্ব পালন করেন।

 সদস্যপদ 
তিনি বাংলাদেশ অর্থনীতি সমিতি, বাংলাদেশ বিজ্ঞান উন্নয়ন সমিতি, বাকৃবি শিক্ষক সমিতিসহ বিভিন্ন পেশাজীবী সংগঠনের সদস্য।

 পুরস্কার ও সম্মাননা 
 একুশে পদক - ২০২২ (গবেষণা)

 তথ্যসূত্র 

বিষয়শ্রেণী:ইমেরিটাস অধ্যাপক
বিষয়শ্রেণী:বাংলাদেশী শিক্ষাবিদ
বিষয়শ্রেণী:২০২২-এ একুশে পদক বিজয়ী
বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশ কৃষি বিশ্ববিদ্যালয়ের শিক্ষক
বিষয়শ্রেণী:বাংলাদেশ কৃষি বিশ্ববিদ্যালয়ের উপাচার্য
বিষয়শ্রেণী:অক্সফোর্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশ কৃষি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নগরকান্দা উপজেলার ব্যক্তি